Omar al-Bašir
<s>Omar Hasan Ahmed el Bašir (1. januar 1944) je general-potpukovnik vojske Sudana, koji je bio vođa Sudana od 1989 do 2019. godine.</s>

<s>Biografija 
Rođen je 1944. u mestu Hoš Banaga, južno od grada Kartuma.</s><s>Stupio je u sudansku vojsku 1960. godine.</s><s>Studirao je na egipatskoj vojnoj akademiji, a diplomirao na sudanskoj vojnoj akademiji u Kartumu 1966. godine.</s><s>Od 1975. bio je vojni ataše u Ujedinjenim Arapskim Emiratima, a 1981. postao je zapovednik oklopne padobranske brigade.</s>

<s>Kada se vratio u Sudan kao pukovnik u sudanskoj vojsci, El Bašir je na čelu grupe nezadovoljnih oficira srušio s vlasti nestabilnu vladu civilnog premijera Sadika el Mahdija u beskrvnom puču 30. juna 1989. godine.</s><s>Nova vojna vlada pod Baširom je zabranila sve političke stranke i nametnula islamske zakone u celoj državi.</s><s>Bašir se zatim postavio na čelo Revolucionarnog veća nacionalnog spasa, koja je držalo sve ovlasti u zemlji.</s>

<s>Revolucionarno veće je raspušteno 1993, a Bašir se proglasio predsednikom i povećao svoja ovlašćenja.</s><s>Sva izvršna i zakonodavna vlast bila je u njegovim rukama.</s>

<s>Oktobra 2005, Baširova administracija okončala je Drugi sudanski građanski rat, jedan od najkrvavijih ratova u Africi, dopustivši ograničenu autonomiju Južnom Sudanu.</s><s>Međutim, otprilike u isto vreme izbio je sukob u Darfuru, u kome je prema zapadnim izvorima stradalo između 200.000 i 400.000 ljudi.</s><s>Zbog toga Bašir danas drži reputaciju jednog od najkontroverznijih vođa današnjice.</s>

<s>Glavni tužilac Međunarodnog suda za ratne zločine je u julu 2008. optužio Bašira za genocid, zločine protiv čovečnosti i ratne zločine u regionu Darfura.</s><s>Sud je izdao zahtev za izručenje 4. marta 2009. zbog ratnih zločina i zločina protiv čovečnosti, ali je zaključeno da nema dovoljno dokaza za optužbu za genocid.</s><s>Odluci suda suprotstavili su se Afrička unija, Arapska liga, Pokret nesvrstanih i vlade Rusije i Kine.</s>

<s>11. aprila 2019 posle 30 godina vladavine i velikih demonstracija na kojima je na desetine ljudi ubijeno, svrgnut je sa vlasti vojnim pučem koji je izveo general Ahmed Avad, posle čega je stavljen u kućni pritvor, a vlast u zemlji je preuzela vojska koja je raspustila parlament do izbora 2020 godine.</s>

<s>Izvori</s>

<s>Predsjednici Sudana
Optuženi za ratne zločine</s>

